Arthur Johansen (fotballspiller)

Denne artikkelen omhandler fotballspilleren Arthur Johansen. For dramatikeren med samme navn, se Arthur Johansen (dramatiker).

Arthur Oscar Johansen (født 13. august 1904, død 11. januar 1984) var en norsk fotballspiller. Han representerte Oslo-klubben Gjøa og debuterte på det norske landslaget mot Danmark i 1930. Han fikk til sammen tre landskamper.

Johansen var aktiv for Gjøa i 15 sesonger. Han ble kretsmester for klubben i 1931 og spilte på Oslos bylag 28 ganger. Han var styremedlem i Oslo Fotballkrets i 15 år.

I 1934 var Johansen med på å stifte Norges Ishockeyforbund, og han var i flere år forbundsdommer i ishockey og fotball. Han dømte NM-finalen i ishockey i 1937.

Referanser

Eksterne lenker 
 

Norske fotballspillere
Norske landslagsspillere i fotball for herrer
Norske bandyspillere
Norske ishockeyspillere
Norske fotballdommere
Norske ishockeydommere
Norske idrettsledere
Fødsler i 1904
Dødsfall i 1984